ধরা পড়ল ৩৫ কেজির বাগাড়।||News Scraper Bangla
Channel: News Scraper Bangla
Date: 2022-07-05

মহানন্দায় শৌখিন মৎস্যশিকারিদের জালে ধরা পড়ল ৩৫ কেজির বাগাড়। পঞ্চগড়ের তেঁতুলিয়া উপজেলায় ভারত সীমান্তঘেঁষা নদী মহানন্দায় ৩৫ কেজি ওজনের একটি বাগাড় মাছ ধরা পড়েছে। আজ মঙ্গলবার দুপুরে উপজেলার বাংলাবান্ধা ইউনিয়নের দক্ষিণ কাশিমগঞ্জ এলাকার মহানন্দা নদীতে কয়েকজন ব্যক্তির জালে মাছটি ধরা পড়ে।দক্ষিণ কালিগঞ্জ এলাকার তরুণ সোহাগ হোসেন (২৫) মুঠোফোনে বলেন, দুপুরে তিনিসহ এলাকার ১১ ব্যক্তি মহানন্দা নদীতে মাছ ধরতে যান। এ সময় তাঁরা বড় জাল ফেলে মাছ ধরার চেষ্টা করছিলেন। একপর্যায়ে তাঁরা নদীর প্রায় ১০ থেকে ১২ ফুট গভীর একটি গর্তে জাল ফেলে পানিতে ডুব দিয়ে মাছ খুঁজতে থাকেন। এ সময় রাসেল (২২) নামের এক তরুণের হাতে একটি বড় মাছ লাগলে তাঁরা সবাই জালের চারদিক চেপে ধরে সেটি ধরেন। পরে তাঁরা মাছটি বাগাড় বলে নিশ্চিত হন। মাছটির ওজন ৩৫ কেজি। পরে তাঁরা মাছটি স্থানীয় তীরনই হাটে নিয়ে যান।এদিকে বড় বাগাড় ধরার খবর ছড়িয়ে পড়লে সেটি দেখতে আশপাশের এলাকা থেকে নানা বয়সী মানুষ তীরনই হাটে ভিড় জমান।সোহাগ হোসেন মুঠোফোনে আরও বলেন, ‘আমরা মাঝেমধ্যেই শখ করে মহানন্দা নদীতে মাছ ধরতে যাই। আজ যে মাছটি ধরেছি, সেটি ১ হাজার ৬০০ টাকা কেজি দরে ১৭ কেজি মাছ বিক্রি করেছি। আর বাকিটা আমরা ১১ জন মিলে ভাগ করে নিয়েছি। মাছটি ৩৫ কেজি ওজনের হলেও কাটার পর ভুঁড়ি-পাখনা বাদ দিয়ে ৩২ কেজি হয়েছে।’এর আগে ২০২১ সালের ২৫ জুলাই তেঁতুলিয়া উপজেলার তেঁতুলিয়া সদর ইউনিয়নের সরদারপাড়া এলাকার মহানন্দা নদীতে একটি ২৮ কেজি ওজনের বাগাড় এবং ২০১৯ সালের ৩০ আগস্ট একই এলাকায় একই নদীতে ৪০ কেজি ওজনের একটি বাগাড় স্থানীয় ব্যক্তিদের জালে ধরা পড়েছিল।

bangla news,bangla news somoy tv,bangla news live,bangla news today,bangla news today live,bangla news channel,bangla news cover,bangla news 24,bangla news today 2022,bangla news khabar,bangla news live tv 24,bangla news today somoy tv,somoy tv,somoy tv live,somoy tv news,somoy tv news today,somoy tv bulletin,somoy tv live news today,somoy tv live news,somoy tv live news today 2pm,somoy tv live today,somoy tv ssc 2022 exam news,somoy tv live bangladesh,somoy tv today